**Тема: Хәл фигыльне кабатлау.**

**Максат:**

**1. Гамәли:** укучыларының хәл фигыль турында алган белемнәрен кабатлау. Хәл фигыльнең мәгънәсен һәм җөмләдә кулланылышын аңлауларына ирешү.

**2. Гомуми белем бирү**: балаларның танып-белү активлыгын һәм иҗади сәләтләрен үстерү.

**3. Тәрбияви:**сәламәт яшәү рәвешен пропагандалау һәм массакүләм спорт чараларында катнашуга кызыксыну уяту.

**Дәрес тибы:** кабатлау дәресе.

**Метод һәм алымнар:** әңгәмә, өлешчә эзләнү, иҗади эш алымы.

**6** нчы июльдән **17** нче июльгәкадәр **Казаныбызда Бөтендөнья Яшьләр Универисадасы** узуны күздә тотып**, дәрестә кулланган дүртьюллык** аша, мин укучыларымда сәламәт яшәү рәвешен пропагандалау һәм массакүләм спорт чараларында катнашуга кызыксыну уяту күздә тоттым.

Шулай ук дәрестә мин **фәнара бәйләнеш:** рус теле, информатика, рәсем сәнгате, инглиз теле, география, физкультура фәннәренең үзара бәйләнелешен кулландым.Укучыларда сәнгатьле укуга, рәсем сәнгатенә кызыксыну эше алып бардым.

 Дәресемне Әхмәт Зәкиевич Рәхимовның үстерелешле укыту технологиясенә нигезләнеп, төркемнәрдә эш оештырдым. Информацион технологияләр кулландым.

Гомуми белем федераль дәүләт стандартындагы эшлекле мөнәсәбәт алымын кулланып, хәл фигыль моделен төзеттердем.

 Коммуникатив технологиягә нигезләнгән эш төрләре булдырылды. Ул- диалог, сорау-җавап, әңгәмә. Укучылар беренчедән, икенче бер телдә аралашырга өйрәнсәләр, икенчедән, шул телдә сөйләшүче халыкның мәдәниятен үзләштерәләр. Ягъни, мәдәни компетенция үсә.

Сәламәтлек саклау технологиясен кулландым. 10 нчы класслар хәрәкәтләр ясамасалар да, бер урыннан икенче урынга күчеп утыру үзенчә урынлы булды.